Azad Jasmin

Azad Jasmin John Louis Jefri (lahir 11 Februari 1976) merupakan seorang pelakon, pelawak, pengacara, penyanyi dan penyampai radio Malaysia. Beliau juga lebih dikenali sebagai Azad Jasmin ataupun Pak Azad.

Kehidupan peribadi
Beliau berkahwin dengan pelakon Eira Syazira pada 16 September 2011 dan dikurniakan tiga cahaya mata perempuan yang kesemuanya diakhiri dengan nama Rose—Amarra Sofea Rose, Ameisya Leann Rose, dan Areisya Suri Rose.

Kerjaya
Kerjaya lakonan Azad bermula pada 2007 menerusi filem Nana Tanjung 2 arahan Abdul Razak Mohaideen, seterusnya muncul dalam drama Laila Majnun, setahun kemudian.

Pada tahun 2010, beliau berlakon bersama Shaheizy Sam dan Angah Raja Lawak dalam filem seram komedi Ngangkung arahan Ismail Bob Hasim, filem ini menjadi kejayaan komersial. Dalam filem ini, beliau memegang watak sebagai Tasnim. Di bawah arahan pelakon berkaliber, Farid Kamil beliau beraksi dalam filem aksi komedi 2011, Kongsi yang mana beliau memegang watak sebagai Mikail. Ia merupakan filem terakhir Azad bersama Metrowealth sebelum mengambil keputusan untuk bergerak sendiri akibat perselisihan faham dengan penerbit David Teo.

Selain itu, beliau ialah salah seorang pelakon utama drama kepolisan Metro Skuad yang disiarkan di TV2, selama 1 musim. Bekerja di bawah arahan Syafiq Yusof, Azad memegang watak Haikal dalam filem SAM: Saya Amat Mencintaimu lakonan bersama Sam, Syamsul Yusof, Lisa Surihani dan Neelofa. 

Azad dan keluarganya menjadi salah satu dari lima keluarga selebriti yang terlibat dalam rancangan realiti Oh My Family! yang bersiaran sebanyak 6 episod bermula pada 11 April 2018 di Astro Ria, Ria HD dan Astro Ceria.

Filemografi

Filem

Drama

Telefilem

Televisyen

Radiografi

Radio

Diskografi

Rujukan

Pautan luar
 

Kelahiran 1976
Pelakon lelaki Malaysia
Orang dari Negeri Sembilan
Orang Malaysia berketurunan Melayu
Muslim Malaysia
Orang Malaysia berketurunan India
Orang hidup
Pelakon lelaki Malaysia abad ke-21
Pelakon televisyen Malaysia
Pelakon filem Malaysia
Penyampai radio Malaysia